CELEX: 32018R1065
Language: hu
Date: 2018-07-27 00:00:00
Title: A Bizottság (EU) 2018/1065 rendelete (2018. július 27.) az 1178/2011/EU rendeletnek az uniós hajózószemélyzeti szakszolgálati engedélyek automatikus érvényesítése, valamint a fel- és leszállással kapcsolatos képzés tekintetében történő módosításáról

30.7.2018   
               
               
                  HU
               
               
                  Az Európai Unió Hivatalos Lapja
               
               
                  L 192/31
               
            
         A BIZOTTSÁG (EU) 2018/1065 RENDELETE
         (2018. július 27.)
         az 1178/2011/EU rendeletnek az uniós hajózószemélyzeti szakszolgálati engedélyek automatikus érvényesítése, valamint a fel- és leszállással kapcsolatos képzés tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a polgári repülés területén közös szabályokról és az Európai Repülésbiztonsági Ügynökség létrehozásáról, valamint a 91/670/EGK tanácsi irányelv, az 1592/2002/EK rendelet és a 2004/36/EK irányelv hatályon kívül helyezéséről szóló, 2008. február 20-i 216/2008/EK európai parlamenti és tanácsi rendeletre (1) és különösen annak 7. cikke (6) bekezdésére,
         mivel:
         
                     (1)
                  
                  
                     Az 1178/2011/EU bizottsági rendelet (2) megállapítja a repülésszimulációs oktatóeszközök tanúsítására, az egyes légi járművek üzemben tartásában részt vevő pilóták tanúsítására, valamint a pilóták képzésében, vizsgáztatásában és ellenőrzésében részt vevő személyek és szervezetek tanúsítására vonatkozó műszaki követelményeket.
                  
               
                     (2)
                  
                  
                     A Nemzetközi Polgári Repülési Szervezet (ICAO), miután a tagállamok területén kívül végzett földi ellenőrzések során egyes esetekben azt tapasztalta, hogy a hajózószemélyzet tagjai a pilóta-szakszolgálati engedélyüket kiadó tagállamtól eltérő tagállamban lajstromozott légi járművet vezetnek, módosította a nemzetközi polgári repülésről szóló Chicagói egyezmény 1. mellékletét annak érdekében, hogy a regionális repülésbiztonsági felügyeleti szervezetek megállapodásai révén megkönnyítse az engedélyek automatikus érvényesítését.
                  
               
                     (3)
                  
                  
                     Az 1178/2011/EU rendeletnek tükröznie kell az említett módosítást, hogy lehetővé tegye az uniós hajózószemélyzeti szakszolgálati engedélyek harmadik országokban történő automatikus érvényesítését. Az ICAO-egyezmény 1. melléklete 1.2.2.3.2.1. pontjának 174. módosításával összhangban átmeneti időszakot kell biztosítani, amely lehetővé teszi a meglévő pilóta-szakszolgálati engedélyek szükséges módosítását.
                  
               
                     (4)
                  
                  
                     Amióta hatályba lépett az 1178/2011/EU rendelet I. melléklete (FCL rész) – amely a hajózószemélyzet szakszolgálati engedélyének kiadásáról szóló egységes légügyi előírásokban (JAR-FCL 1) meghatározott feltételek alapján került megfogalmazásra – az Unió fokozottabban kompetencia-alapú megközelítést alkalmaz a hajózószemélyzeti szakszolgálati engedélyekre vonatkozó arányos és teljesítményalapú követelmények végrehajtásának biztosítása érdekében. Ezért a többfős személyzet pilóta-szakszolgálati képzésének előrehaladott szakaszában végrehajtandó fel- és leszállási képzésre vonatkozó előírásokat módosítani kell annak érdekében, hogy azok összhangban legyenek az „Eljárások légi navigációs szolgáltatásokhoz – képzés” című 9868. sz. dokumentumban (PANS-TRG) szereplő ICAO-ajánlásokkal.
                  
               
                     (5)
                  
                  
                     Az Európai Repülésbiztonsági Ügynökség 16/2016. sz. véleményével és 03/2017. sz. véleményével együtt benyújtotta a Bizottságnak a végrehajtási szabályok tervezetét.
                  
               
                     (6)
                  
                  
                     Az 1178/2011/EU rendeletet ezért ennek megfelelően módosítani kell.
                  
               
                     (7)
                  
                  
                     Az ebben a rendeletben előírt intézkedések összhangban vannak a 216/2008/EK európai parlamenti és tanácsi rendelet 65. cikke alapján létrehozott bizottság véleményével,
                  
               ELFOGADTA EZT A RENDELETET:
         
            1. cikk
            Az 1178/2011/EU rendelet a következőképpen módosul:
            
                        1.
                     
                     
                        a 4. cikk a következő bekezdéssel egészül ki:
                        
                           „(9)   A 2018. augusztus 19. előtt kiállított engedélyek esetében a tagállamoknak legkésőbb 2022. december 31-ig meg kell felelniük az (EU) 2018/1065 bizottsági rendelettel (*1) módosított ARA.FCL.200. a) pont második bekezdésében meghatározott követelményeknek.
                        
                        
                           (*1)  A Bizottság (EU) 2018/1065 rendelete (2018. július 27.) az 1178/2011/EU rendeletnek az uniós hajózószemélyzeti szakszolgálati engedélyek automatikus érvényesítése, valamint a fel- és leszállással kapcsolatos képzés tekintetében történő módosításáról (HL L 192., 2018.7.30., 31. o.).”"
                        
                     
                  
                        2.
                     
                     
                        Az I. melléklet (FCL rész) a következőképpen módosul:
                        
                                    a)
                                 
                                 
                                    Az FCL.045 pont a következő e) ponttal egészül ki:
                                    
                                                „e)
                                             
                                             
                                                Az a pilóta, aki egy, a hajózószemélyzeti szakszolgálati engedélyét kiadó tagállamtól eltérő tagállamban lajstromozott légi járművön szándékozik az Unió területén kívül repülni, köteles nyomtatott vagy elektronikus formában magánál tartani az ICAO-függelék legfrissebb kiadását, amely tartalmazza az engedélyek automatikus érvényesítését elismerő megállapodás ICAO nyilvántartási számára való utalást, valamint a megállapodásban részes államok jegyzékét.”;
                                             
                                          
                              
                                    b)
                                 
                                 
                                    Az 5. függelék 11. pontja helyébe a következő szöveg lép:
                                    
                                                „11.
                                             
                                             
                                                A tanfolyamnak tartalmaznia kell legalább 12 felszállást és leszállást a kompetencia biztosítása érdekében. E fel- és leszállások számát legalább hatra lehet csökkenteni, feltéve, hogy a képzés elvégzését megelőzően az ATO és az üzemeltető biztosítja, hogy:
                                                
                                                            a)
                                                         
                                                         
                                                            sor kerül egy olyan eljárásra, amely során felmérik a növendék pilóta előírt kompetencia szintjét; és
                                                         
                                                      
                                                            b)
                                                         
                                                         
                                                            sor kerül egy olyan eljárásra, amely biztosítja, hogy korrekciós intézkedésre kerül sor, ha a képzés során végzett értékelés azt jelzi, hogy erre szükség van.
                                                         
                                                      Az említett fel- és leszállásokat oktató felügyelete mellett kell végrehajtani egy olyan repülőgéptípuson, amelyre a típusjogosítás kiadásra kerül.”;
                                             
                                          
                              
                  
                        3.
                     
                     
                        A VI. melléklet (ARA rész) a következőképpen módosul:
                        
                                    a)
                                 
                                 
                                    az ARA.GEN.105 pont a következőképpen módosul:
                                    
                                                i)
                                             
                                             
                                                a szöveg a következő 3 a. és 3b. ponttal egészül ki:
                                                „3a.   »ARO.RAMP«: a légi üzemeltetés szabályozásáról szóló rendelet II. mellékletének RAMP alrésze;
                                                3b.   »Automatikus érvényesítés«: a Chicagói egyezmény I. mellékletével összhangban valamely állam által kiállított hajózószemélyzeti szakszolgálati engedélynek az ICAO-függelékben felsorolt szerződő állam általi, alaki követelmények nélküli elfogadása;”;
                                             
                                          
                                                ii.
                                             
                                             
                                                a 12. pont helyébe a következő szöveg lép:
                                                „12.   »ICAO-függelék«: a Chicagói egyezmény 1. mellékletével összhangban kiállított automatikusan érvényesített hajózószemélyzeti szakszolgálati engedélynek a hajózószemélyzeti szakszolgálati engedély XIII. pontjában említett függeléke;”;
                                             
                                          
                              
                                    b)
                                 
                                 
                                    az ARA.FCL.200 pont a következőképpen módosul:
                                    az ARA.FCL.200 pont a) alpontja helyébe a következő szöveg lép:
                                    
                                                „a)
                                             
                                             
                                                Szakszolgálati engedélyek és jogosítások kiadása. Az illetékes hatóságnak az e rész I. függelékében található nyomtatványt használva kell kiadnia a hajózószemélyzeti szakszolgálati engedélyeket és a hozzájuk kapcsolódó jogosításokat.
                                                Amennyiben a pilóta a hajózószemélyzeti szakszolgálati engedélyét kiadó tagállamtól eltérő tagállamban lajstromozott légi járművön szándékozik az Unió területén kívül repülni, az illetékes hatóság:
                                                
                                                            1.
                                                         
                                                         
                                                            a következő megjegyzést illeszti be a hajózószemélyzeti szakszolgálati engedély XIII. pontja alatt: „ezt az engedélyt az ezen engedélyhez csatolt ICAO-függelék alapján automatikusan érvényesítették”; és
                                                         
                                                      
                                                            2.
                                                         
                                                         
                                                            az ICAO-függeléket nyomtatott vagy elektronikus formátumban a pilóta rendelkezésére bocsátja.”;
                                                         
                                                      
                                          
                              
                                    c)
                                 
                                 
                                    az I. függelék a) 2. (XIII) pontjának helyébe a következő szöveg lép:
                                    
                                                „(XIII)
                                             
                                             
                                                megjegyzések: például a korlátozásokkal kapcsolatos vagy a jogosultságokat igazoló bejegyzések, beleértve a nyelvismereti igazolást is, az engedély automatikus érvényesítésére vonatkozó megjegyzések és a II. mellékletben szereplő légi járművekhez kapcsolódó jogosítások, amennyiben azokat kereskedelmi célú légi fuvarozásban használják; és”.
                                             
                                          
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet a Szerződéseknek megfelelően teljes egészében kötelező és közvetlenül alkalmazandó a tagállamokban.
            Kelt Brüsszelben, 2018. július 27-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 79., 2008.3.19., 1. o.
         
         
            (2)  A Bizottság 1178/2011/EU rendelete (2011. november 3.) a polgári légi közlekedéshez kapcsolódó műszaki követelményeknek és igazgatási eljárásoknak a 216/2008/EK európai parlamenti és tanácsi rendelet értelmében történő rögzítéséről (HL L 311., 2011.11.25., 1. o.).